stanford-oval/wikipedia huggingface dataset:
Keystone Patriot

| Keystone Patriot |
| --- | --- |
Syntynyt:  1976
Kuollut:  2005
Sukupuoli:  ori
Väri:  tummanruunikko
Rotu:  amerikkalainen
Synnyinmaa:   Yhdysvallat
Rekisteröintimaa:   Suomi
Isä:  Hickory Pride
Emä:  Passing Speed
Emänisä:  Speedster
Lähdöt:  168: 66-25-51
Autoennätys:  1.13,0
Tasoitusennätys:  1.15,3
Voittosumma:  725 407 €
Keystone Patriot oli Suomen paras ravihevonen 1980-luvun alkupuolella ja samalla yksi Euroopan parhaista. Nopea ori oli parhaimmillaan mailin matkoilla ja juoksi Euroopan kauden kärkiajan 13,0 vuonna 1981.
Erityisen hyvin Patriot menestyi Italiassa. Vuosina 1982-84 se juoksi saapasmaassa 15 lähtöä ja voitti näistä 14. Arvokkain voitto tuli Lotteriasta, jonka ori voitti ensimmäisenä pohjoismaisena hevosena, ja tämä on edelleen suurin suomalaishevosen voittama ravikilpailu.
Elitloppettiin Patriot osallistui kahdesti. Ensimmäisellä kerralla se laukkasi karsintalähdössä, mutta voitti lohdutuslähdön paremmalla ajalla kuin Ideal du Gazeau finaalin. Toisella kerralla se oli neljäs niin karsinnassa kuin finaalissakin. Vuonna 1984 Patriot ei saanut kutsua kilpailuun, mutta kukisti kolmen viikon päästä tuoreen Elitloppet-voittajan The Onionin Premio Duomossa.
Keystone Patriotin ohjastajana toimi yleensä Veijo Heiskanen. Oria valmensi osaomistaja Antti Savolainen ja toinen osaomistaja oli Jarmo Nurmi. Hevosen hoitajana oli Marketta Hovilainen, jonka omistuksessa ori vietti siitosuransa jälkeiset eläkepäivät.
Siitosoriina Patriot vaikutti Suomessa, Ruotsissa ja Saksassa, mutta ehkä lahjakkain sen jälkeläisistä oli Hollannissa syntynyt Nigel Stardust, joka ravasi 2-vuotiaiden Euroopan ennätyksen 14,6 vuonna 1998.
Suurkilpailuvoittoja

Pennsylvania Sire Stakes (Yhdysvallat) 1978
Seinäjoki-ajo (Suomi) 1981, 1982
Sweden Cup (Ruotsi) 1981
St. Michel-ajo (Suomi) 1981, 1984
Vermo Cup (Suomi) 1982
Matador Rennen (Saksa) 1982
Premio Duomo (Italia) 1982, 1983, 1984
Pohjola Grand Prix (Suomi) 1982
Johtotähti-ajo (Suomi) 1982, 1983, 1984
Lotteria (Italia) 1983
Premio U.N.I.R.E. (Italia) 1983, 1984
Prix du President (Belgia) 1983
Eugen Pylvänäisen muistoajo (Suomi) 1983
Campionato Europeo (Italia) 1983, 1984
Kultaloimi (Suomi) 1984
Number One (Suomi) 1984
Kansainvälinen Tuoppi (Suomi) 1984
Orivaltikka (Suomi) 1984
Grote Prijs der Giganten (Alankomaat) 1985
Aiheesta muualla

Keystone Patriot Sukuposti.netissä
Keystone Patriot Tähtien Tallissa (Arkistoitu – Internet Archive)
Koirapaasi

Koirapaasi länsipuolelta kuvattuna
Koirapaasi (ruots. Hundhällen) on puuton kalliosaari noin 1,5 kilometriä etelään Läntisestä Pihlajasaaresta. Koirapaaden omistaa Helsingin kaupunki. Koirapaasi on luonnonsuojelualue, jonne maihinnousu ja vesialueella liikkuminen on kielletty välillä 1.4.–16.8.
Aiheesta muualla

Koirapaasi Helsingin luonnonsuojelualueiden esitteessä[vanhentunut linkki]
Koliiniasetyylitransferaasi

Koliiniasetylaasin malli
Koliiniasetyylitransferaasi eli koliiniasetylaasi (lyhenne ChAT) on hermopäätteiden soluliman entsyymi, joka katalysoi asetyylikoliinia koliinista ja asetyylikoentsyymi-A:sta. Se siirtyy soomasta koliinia sisäänottaviin hermopäätteisiin muutaman millimetrin päivävauhdilla. Entsyymiä on runsaasti nucleus caudatuksessa, verkkokalvossa ja selkäytimen ventraalijuurissa. Sitä on vähän myös joissakin ei-kolinergisissä dorsaalijuuren sensorisissa neuroneissa.
Koliiniasetylaasin toiminnan heikkenemisellä on keskeinen rooli Alzheimerin taudin kehityksessä.
Entsyymin EC-numero on EC 2.3.1.6 ja CAS-numero 9012-78-6.
Aiheesta muualla

Brenda: EC 2.3.1.6 - choline O-acetyltransferase (englanniksi)
Kyoto Encyclopedia of Genes and Genomes (KEGG): EC 2.3.1.6, choline acetyltransferase (englanniksi)
Koliini (Nurmo)

| Koliini |
| --- | --- |
Kaupunki:  Seinäjoki
Suuralue:  Nurmo
Koordinaatit:  62°49′01″N, 22°53′24″E
Väkiluku:  743
Osa-alueet:   Solano 
Lähialueet:   Nurmon kirkonkylä  Pohja  Hyllykallio 
 fiKoliini 
Koliini  on Seinäjoen Nurmon alueella sijaitseva kaupunginosa. Vuoden 2022 lopussa Koliinin alueella asui 743 asukasta. Koliini sijaitsee Nurmon entisen kuntakeskuksen ja Hyllykallion välittömässä läheisyydessä. Koliiniin lasketaan kuuluvaksi myös Solanon alue. Koliini on rakennettu pääosin 1960–70 -lukujen vaiheilla.
Kitamoskiittokala

| Kitamoskiittokala> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Hammaskarppikalat Cyprinodontiformes
Heimo::  Hammaskarpit Poeciliidae
Suku::  Gambusia
Laji::  eurystoma
Kaksiosainen nimi
 Gambusia eurystoma  Miller, 1975 
Katso myös
   Kitamoskiittokala Wikispeciesissä  
Infobox OKNimi-testi OKIUCN-testi OK: 
Kitamoskiittokala (Gambusia eurystoma) on äärimmäisen uhanalainen makeanveden kala. Se on kotoisin Meksikosta. Hammaskarppien heimoon kuuluva kala on alle neljä senttiä pitkä.
Kansainvälinen luonnonsuojeluliitto IUCN luokittelee sen äärimmäisen uhanalaiseksi.
Kitan piiri

Kitan piiri Malin kartalla.
Kitan piiri (ransk. Cercle de Kita) on paikallishallintoalue Kayesin alueella Malissa. Sen pinta-ala on 11 060 neliökilometriä. Asukkaita on 434 400 henkeä (vuonna 2009).
Kitan piiri rajoittuu lännessä Kayesin alueen Kéniéban ja Bafoulabén sekä pohjoisessa Diéman piireihin, idässä Koulikoron alueen Kolokanin ja Katin piireihin ja etelässä Guineaan. Seutu kuuluu Sahelin ja Sudanin siirtymäalueeseen. Piirin rajoilla virtaavat Senegalin alkujoet Bafing, Bakoye ja Baoulé.
Piiriin kuuluvat Kitan ja Kourouninkoton kaupungit sekä 31 maalaiskuntaa: Badia, Bendougouba, Benkadi Founia, Boudofo, Bougaribaya, Didenko, Djidian, Djougoun, Gadougou I, Gadougou II, Guémoukouraba, Kassaro, Kita Nord, Kita Ouest, Kobri, Kokofata, Kotouba, Koulou, Madina, Makano, Namala Guimba, Niantanso, Saboula, Sébékoro, Séféto Nord, Séféto Ouest, Senko, Sirakoro, Souransan Tomoto, Tambaga ja Toukoto. Hallinnollinen keskus on Kita. Kyliä ja kaupunginosia on yhteensä 325.
Etelässä ja lännessä piiriä asuttavat fulbet, keskiosassa malinket ja pohjoisessa soninket sekä bambarat.
Kitan kautta kulkee Dakarin–Nigerin rautatie. Seudun tärkeimmät elinkeinot ovat maanviljely, karjanhoito, kalastus, kaupankäynti ja käsityöammatit. Kitassa on myös elintarvike- ja tekstiiliteollisuutta.
Kivu

Kivun alue Kongon demokraattisen tasavallan kartalla
Kivu on alue Itä-Afrikan hautavajoamassa sijaitsevan Kivujärven ympärillä. Alue jakaantuu järven länsirannan Kongon demokraattisen tasavallan ja itärannan Ruandan kesken.
Kongon demokraattisessa tasavallassa Kivun alue oli aiemmin yhtenäinen hallintoalue (region), jonka pääkaupunki oli Bukavu. Alue on jaettu 1986 Pohjois-Kivun, Etelä-Kivun ja Manieman maakuntiin (province).
Kotiseutumuseo Lukkarin puustelli

| Kotiseutumuseo Lukkarin Puustelli |
| --- | --- |
Tyyppi:  Kotiseutumuseo, paikallismuseo 
Sijainti:  Pilpalantie 101, 12700 Loppi
Perustettu:  1961
Ylläpitäjä:  Loppi-Seura ry
Kotisivut:  http://loppi.fi/palvelut/kulttuuri-ja-vapaa-aika/kulttuuri/opaskurssin-antia/kotiseutumuseo-lukkarin-puustelli/
Koordinaatit:  60.70976°N, 24.43110°E
 fiKotiseutumuseo Lukkarin Puustelli 
   
Kotiseutumuseo Lukkarin puustelli on perustettu Lopen vanhan kirkon, Pyhän Birgitan puukirkon kupeeseen vuonna 1961. Tuolloin Hämäläis-Osakunnan ylioppilaat keräsivät loppilaisista kodeista museoon yli 1000 esinettä. Samassa yhteydessä siirrettiin pihapiiriin Martti Hautahuhdan keräämä monisatainen esineistö, johon kuului myös vanha aitta. Myöhemmin museoalueelle on siirretty kaksi muuta aittaa; Heikkilän aitta ja Kittilän pappilan aitta.
Museorakennus on ns. karoliinista tyyliä ja se lienee rakennettu 1800-luvun jälkipuoliskolla. Tunnusomaista rakennukselle on keskellä oleva suuri sali, toisessa päässä olevat kaksi kamaria ja tupa. Kaikki puustellin alkuperäiset piharakennukset ovat hävinneet. Museon kokoelmat edustavat tyypillistä etelähämäläistä talonpoikaisesineistöä.
Tupaan on sijoitettu 1800–1900-lukujen vaihteen esineistöä. Keskeisenä on ilmeisesti tätä ajanjaksoa vanhempi pirttipöytä penkkeineen. Seinillä on tuvan tarvekaluja. Sisustusta täydentävät kehräykseen liittyvät esineet. Päästä syötettävä piisi on uusi mutta edustaa tyyliltään rakennuksessa käytettyä mallia.
Saliin on sijoitettu tyypillinen herrasväen sohvakalusto, vaikkei se kokoelmien niukkuuden takia olekaan täydellinen. Alkuperäisestä salista poikkeavaa on myös kakluunin puuttuminen. Peräkamari on lukkarin kamari, jossa on esillä myös joitakin vanhoja hengellisiä kirjoja. Museon toinen peräkamari on ns. Lopen huone. Huoneeseen on kerätty Lopen historiaan olennaisesti liittyviä esineitä, joista merkittävin on järvimalmin nostosta kertova vanha haavi.
Aitoissa on maataloustyövälineitä, kodin piiriin liittyviä astioita, puuastioita, viljamittoja, pellavankäsittelyyn liittyviä esineitä, kotipolton aikainen viinan lauhdutusastia, käsikivet ja paljon muuta.
Kon-Boot

| Kon-Boot |
| --- | --- |

Aiheesta muualla
Verkkosivusto
Kon-Boot on ohjelma, jonka avulla on mahdollista ohittaa Microsoft Windows ja Apple MacOS -käyttöjärjestelmien salasanat ilman pysyviä muutoksia kohdejärjestemään. Kon-Boot tukee myös Windows 10 -verkkosalasanoja (Windows 10 online/live).
Historia

Kon-Boot suunniteltiin alun perin ilmaiseksi apuohjelmaksi ihmisille, jotka unohtelevat salasanojansa. Ajatuksena oli, että käyttäjät voisivat kirjautua kohdetietokoneeseen ilman pysyviä muutoksia, tietämättä käyttöjärjestelmän salasanaa.
Ensimmäinen Kon-Boot julkaistiin vuonna 2008 DailyDave -postituslistalla. Kyseinen versio salli käyttäjien kirjautua sisään Linux-pohjaisiin käyttöjärjestelmiin ja ohittaa sisäänkirjauksen tietämättä salasanaa.
Vuotta myöhemmin julkaistiin tuki Linuxille ja kaikille 32-bittisille Microsoft Windows järjestelmille. Kyseinen versio lisäsi tuen kaikille Windows -käyttöjärjestelmille alkaen Windows Server 2008:sta Windows 7:ään. Tämä versio on edelleen saatavilla ilmaisohjelmana.
Uusimmat Kon-Boot julkaisut ovat saatavilla vain kaupallisina tuotteina , ja niitä ylläpidetään edelleen. Nykyinen versio (3.1) pystyy ohittamaan salasanat seuraavissa käyttöjärjestelmissä:
Rajoitukset (ennaltaehkäisy)

kiintolevyn salausohjelma (FileVault, BitLocker, VeraCrypt, Truecrypt)
BIOS SecureBoot
Aiheesta muualla

Kon-Boot kotisivu (englanniksi)
Khaled Badra

| Henkilötiedot |
| --- | --- | --- |
Syntymäaika: 8. huhtikuuta 1973 (ikä 51)
Syntymäpaikka: Kairouan, Tunisia
Pelipaikka: puolustaja
Pituus: 187 senttimetriä
Junioriseurat
 ?–1994:  JS Kairouan
Seurat
| Vuodet | Seura | O (M) |
| 1994–1995 1995–2000 2000–2001 2001–2002 2002–2003 2003–2006 2006–2008 2008–2009 |  JS Kairouan  Espérance  Denizlispor → Genoa (laina)  Al-Ahli  Espérance  Al-Ahli  Espérance |   26 (1) 16 (0) 18 (2) ? (2) 40 (6) 3 (0) |
Maajoukkue
| 1995–2006 1996 |  Tunisia  Tunisian olympiajoukkue | 97 (12) 3 (0) |
Valmennusura
2010:  Al-Ahli
 Seurajoukkueuran tilastot kattavat vain kansalliset sarjat.
| Mitalit> Maa:   Tunisia.Miesten jalkapallo.AM-kilpailut  | Mitalit> Maa:   Tunisia.Miesten jalkapallo.AM-kilpailut  | Mitalit> Maa:   Tunisia.Miesten jalkapallo.AM-kilpailut  | Maa:   Tunisia> Miesten jalkapallo. |
| --- | --- | --- | --- |
|  Kultaa | Tunisia 2004 | Jalkapallo |  |
|  Hopeaa | Etelä-Afrikka 1996 | Jalkapallo |  |
Khaled Badra (arab. خالد بدرة‎, s. 8. huhtikuuta 1973 Kairouan, Tunisia) on tunisialainen entinen jalkapalloilija ja nykyinen valmentaja.
Ura

Badra aloitti uransa kotikaupunkinsa JS Kairouanissa vuonna 1994, jossa yhden kauden jälkeen hän siirtyi Espéranceen. Pian Badra nousi joukkueensa vakiopuolustajaksi ja hyvien otteiden myötä häntä kutsuttiin Tunisian Marcel Desaillyksi muun muassa luotettavuuden ja kovan taklauksen myötä. Kaudella 1996/1997 Badra kuului maansa parhaimpiin puolustajiin ja hänet kutsuttiin vuoden 1996 kesäolympialaisiin. Badra pelasi Espérancessa aina kauteen 1999/2000 asti, jonka aikana hän ehti voittaa muun muassa kolme Tunisian liigamestaruutta ja kaksi Tunisian Cuppia.
Badra siirtyi kaudella 2000/2001 Turkkiin Denizlisporiin, jossa hän ei saavuttanut kotimaansa tavoin suurta menestystä. Badra kuitenkin kuului joukkueensa vakiopuolustajiin pelaten 26 ottelua. Seuraavaksi hän kokeili uraansa Italiassa, lainasopimuksella Genoan joukkueessa, jossa Badran peliaika jäi kohtuulliseksi pelaten yhteensä 16 ottelua sarjan 38 ottelusta. Maalinteossa hän onnistui kahdesti joukkueen sijoittuessa Serie B:ssä sijalle kaksitoista. Lyhyen Euroopan kiertueen päätteeksi Badra siirtyi Saudi-Arabiaan Al-Ahliin, jossa hän vietti yhden kauden. Kausi meni varsin hyvin Al-Ahlin sijoittuessa liigassa toiseksi ja Badran pelatessa 18 ottelua kauden 22 ottelusta. Hyvästä kaudesta huolimatta Badra siirtyi takaisin kotimaahansa Espéranceen vuonna 2003, jossa hän vietti kolme kautta voittaen kaksi liigamestaruutta vuosina 2004 ja 2006. Tämän jälkeen Badra siirtyi takaisin Al-Ahliin, jossa hän oli joukkueensa vakiopelaajia. Vuodet 2008-2009 Badra edusti kotimaansa seuraa Espérancea, jossa hän on myös lopetti uransa.
Saavutukset > Seurajoukkueissa

Tunisian cup: 1997, 1999
Tunisian mestaruus (6): 1998, 1999, 2000, 2004, 2006, 2009
Afrikan Cup-voittajien cup: 1998
Arabian Mestarien liiga: 2009
Saavutukset > Maajoukkueessa

Afrikan–mestaruuskilpailut
Mestaruus: 2004
Hopeaa: 1996
Saavutukset > Henkilökohtaiset

Afrikan-mestaruuskisojen tähdistöjoukkue: 2000, 2004
Aiheesta muualla

National Football Teams (englanniksi)
Weltfussball (saksaksi)
Footballdatabase (englanniksi)
Tunisian joukkue – Jalkapallon AM-kilpailut 1996
1 el-Ouaer |
2 Ben Younes |
3 S. Trabelsi |
4 Boukadida |
5 Berrekhissa |
6 Chouchane |
7 Sahbani |
8 Baya |
9 Limam |
10 Ghodhbane |
11 Sellimi |
12 Hanini |
13 Bouazizi |
14 Aloui |
15 A. Trabelsi |
16 Zitouni |
17 Fekhi |
18 Ben Slimane |
19 Ben Hassen |
20 Jaballah |
21 Badra |
22 Bejaoui |
Valmentaja Kasperczak
Tunisian joukkue – Kesäolympialaiset 1996
1 El Ouaer |
2 Ben Younes |
3 Baccouche |
4 Badra |
5 Mkacher |
6 Chouchane |
7 Kanzari |
8 Baya |
9 Gabsi |
10 Ghodhbane |
11 Sellimi |
12 Bokri |
13 Bouazizi |
14 Jaballah |
15 Jaïdi |
16 Baba |
17 Ben Chrouda |
18 Ben Slimane |
Valmentaja Kasperczak
Tunisian joukkue – Jalkapallon AM-kilpailut 1998
1 Khabir |
2 Badra |
3 Trabelsi |
4 Hicheri |
5 Mkacher |
6 Chouchane |
7 Rouissi |
8 Baya |
9 Jelassi |
10 Ghodhbane |
11 Sahbani |
12 Fekih |
13 Bouazizi |
14 Chihi |
15 Zdiri |
16 Salhi |
17 Thabet |
18 Ben Slimane |
19 Gabsi |
20 Jaballah |
21 Tlemcani |
22 Boumnijel |
Valmentaja Kasperczak
Tunisian joukkue – Jalkapallon MM-kilpailut 1998
1 el-Ouaer |
2 Ben Younes |
3 S. Trabelsi |
4 Boukadida |
5 H. Trabelsi |
6 Chouchane |
7 Thabet |
8 Baya |
9 Jelassi |
10 Ghodhbane |
11 Sellimi |
12 Melki |
13 Bouazizi |
14 Chihi |
15 Souayah |
16 Salhi |
17 Clayton |
18 Ben Slimane |
19 Ben Ahmed |
20 Jaballah |
21 Badra |
22 Boumnijel |
Valmentaja Kasperczak
Tunisian joukkue – Jalkapallon AM-kilpailut 2000
1 el-Ouaer |
2 Badra |
3 S. Trabelsi |
4 Boukadida |
5 H. Trabelsi |
6 Mogaadi |
7 Mhedhebi |
8 Baya |
9 Zitouni |
10 Ghodhbane |
11 Sellimi |
12 Bouzaiene |
13 Bouazizi |
14 Chihi |
15 Jaïdi |
16 Salhi |
17 Thabet |
18 Kanzari |
19 Gabsi |
20 Jaziri |
21 Azaiez |
22 Bedoui |
Valmentaja Scoglio
Tunisian joukkue – Jalkapallon AM-kilpailut 2002
1 el-Ouaer |
2 Badra |
3 Baya |
4 Boukadida |
5 Nafti |
6 Trabelsi |
7 Mhedhebi |
8 Gabsi |
9 Zabi |
10 Ghodhbane |
11 Boujelbene |
12 Bouzaiene |
13 Bouazizi |
14 Marzouki |
15 Jaïdi |
16 Bejaoui |
17 Azaiez |
18 Benachour |
19 Mkademi |
20 Melki |
21 Daassi |
22 Jaouachi |
Valmentaja Michel
Tunisian joukkue – Jalkapallon MM-kilpailut 2002
1 Boumnijel |
2 Badra |
3 Baya |
4 Mkacher |
5 Jaziri |
6 Trabelsi |
7 Mhedhebi |
8 Gabsi |
9 Jelassi |
10 Ghodhbane |
11 Sellimi |
12 Bouzaiene |
13 Bouazizi |
14 Marzouki |
15 Jaïdi |
16 Bejaoui |
17 Thabet |
18 Benachour |
19 Mkademi |
20 Zitouni |
21 Melki |
22 Jaouachi |
23 Clayton |
Valmentaja Souayah
Tunisian joukkue – Jalkapallon AM-kilpailut 2004
1 Boumnijel |
2 Badra |
3 Haggui |
4 Yahia |
5 Jaziri |
6 Trabelsi |
7 Mhedhebi |
8 Nafti |
9 Braham |
10 Ghodhbane |
11 Dos Santos |
12 Mnari |
13 Bouazizi |
14 Chedli |
15 Jaïdi |
16 Fadhel |
17 Jedidi |
18 Benachour |
19 Ayari |
20 Clayton |
21 Saïdi |
22 Azaiez |
Valmentaja Lemerre
Koury

| Koury |
| --- | --- |
 Koury
 Koordinaatit: 12°10′59″N, 4°48′17″W 
Valtio:  Mali
Alue:  Sikasson alue
Piiri:  Yorosson piiri
Hallinto:  
 – Hallinnon tyyppi:  maalaiskunta
Väkiluku (2009):  54 300
Infobox OKVirheellinen NIMI-arvo: 
Koury on maalaiskunta ja sen keskuskylä Sikasson alueen Yorosson piirissä Malissa. Se sijaitsee Burkina Fason rajalle johtavan maantien varrella 30 kilometriä Yorossosta maanteitse etelään. Kunnassa on 54 300 ja kylässä 14 900 asukasta (vuonna 2009).
Kouryn kunta rajoittuu lännessä Yorosson piirin Ourikélan, pohjoisessa Karanganan ja Yorosson ja idässä Mahoun kuntiin sekä etelässä Burkina Fasoon.
Kuntaan kuuluu 17 kylää. Asukkaat ovat etupäässä miniankoja. Lisäksi on fulbeja, bambaroita, boboja ja dogoneja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä, riisi ja lehmänpapu. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit ja vähäisessä määrin hevoset. Lisäksi harjoitetaan kalastusta, käsityöammatteja ja pienimuotoista kaupankäyntiä.
Korean tasavallan vaakuna

Korean tasavallan vaakuna
Korean tasavallan vaakuna (kor. 대한민국의 국장, daehanmingug-ui gugjang) on Korean tasavallan kansallistunnus lipun, moton ja kansallislaulun ohella.
Se koostuu taegeukista (kiin. taiji), jota ympäröi viisi tyyliteltyä terälehteä, sekä nauhasta, jossa lukee valtion virallinen nimi "Korean tasavalta" (Daehan Minguk, 대한민국) Hangeul aakkosin. Yin-yang kuvaa rauhaa ja harmoniaa. Kullakin viidestä terälehdestä on oma merkityksensäselvennä ja ne viittaavat Korean kansalliskukkaan (malvakasveihin kuuluva Hibiscus syriacus).
Aiheesta muualla

Pääministerin toimisto (englanniksi)
Korea.net (Arkistoitu – Internet Archive) (englanniksi)
Aasian vaakunat
Afganistan
Arabiemiirikunnat
Armenia
Azerbaidžan
Bahrain
Bangladesh
Bhutan
Brunei
Etelä-Korea
Filippiinit
Georgia
Indonesia
Intia
Irak
Iran
Israel
Itä-Timor
Japani
Jemen
Jordania
Kambodža
Kazakstan
Kiina
Hongkong
Kirgisia
Kuwait
Kypros
Laos
Libanon
Macao
Malediivit
Malesia
Mongolia
Myanmar
Nepal
Oman
Pakistan
Pohjois-Korea
Qatar
Saudi-Arabia
Singapore
Sri Lanka
Syyria
Tadžikistan
Taiwan
Thaimaa
Turkki
Turkmenistan
Uzbekistan
Venäjä
Vietnam
Kizito Bahujimihigo

Kizito Bahujimihigo (s. 5. joulukuuta 1954 Rwamagana) on ruandalainen roomalaiskatolinen piispa. Hänet vihittiin papiksi 25. heinäkuuta 1980 ja nimitettiin Ruhengerin hiippakunnan johtoon 21. marraskuuta 1997. Piispaksi vihkiminen seurasi 27. kesäkuuta 1998. Pääkonsekraattorina toimi Thaddée Ntihinyurwa, jota avustivat Frédéric Rubwejanga ja Servilien Nzakamwita.
Bahujimihigo sai 28. elokuuta 2007 nimityksen Kibungon piispaksi, jona hän toimi, kunnes erosi tehtävistään 29. tammikuuta 2010.
Ken Shamrock

| Ken Shamrock |
| --- | --- |

Henkilötiedot
Syntynyt: 11. helmikuuta 1964 (ikä 60) Macon, Georgia, USA
Kansalaisuus:  Yhdysvallat
Vapaaottelija
Lempinimi:  The World's Most Dangerous Man
Aktiivisena:  1993–1996 2000–2010 2015–
Pituus:  180 cm
Paino:  93 kg
Kätisyys:  oikea
Taistelutyyli:  Shootfighting, koukkupaini
Seura:  Lion's Den
Tilastot
Ottelut:  47
Voitot:  28
– tyrmäyksellä:  2
– luovutuksella:  23
– päätöksellä:  3
Tappiot:  17
– tyrmäyksellä:  11
– luovutuksella:  4
– päätöksellä:  2
Aiheesta muualla
kenshamrock.com
| Ken Shamrock |
| --- | --- |

Henkilötiedot
Syntynyt: 11. helmikuuta 1964 (ikä 60) Macon, Georgia
Kansalaisuus:   Yhdysvallat
Showpainija
Kehänimet:  Wayne Shamrock Vince Torelli
Aktiivisena:  1990–1999 2002–2004 2009
Pituus:  185 cm
Paino:  110 kg
Kouluttajat:  Nelson Royal, Bob Sawyer, Buzz Sawyer, Bret Hart, Leo Burke
Aiheesta muualla
kenshamrock.com
Kenneth Wayne Kilpatrick (s. 11. helmikuuta 1964 Macon, Georgia, Yhdysvallat), tunnetaan paremmin nimellä Ken Shamrock, on vapaaottelija ja entinen showpainija. Hän on ollut mukana ensimmäisestä Ultimate Fighting Championshipin tapahtumasta lähtien vuodesta 1993, sekä tehnyt myös pienen uran ammattilaispainin maailmassa World Wrestling Federationissa, sekä Total Nonstop Action Wrestlingissa. Häntä sanottiin maailman vaarallisimmaksi mieheksi.
Vapaaottelu-ura

Shamrock aloitti vapaaottelemisen Japanissa 1990-luvulla. Hänen ensimmäinen epävirallinen ottelunsa käytiin showpaini-organisaation järjestämässä vapaaottelussa 4. lokakuuta 1992. Shamrock kohtasi Tokyo Domessa potkunyrkkeilijä Don Nayaka Nielsen, jonka hän voitti nilkkalukolla 45 sekunnissa. Yhdessä Masakatsu Funakin ja Minoru Suzukin kanssa he saivat huomata tapahtuman olleen menestys, vaikka heidän showpainin esimiehet olivat väittäneet etteivät ihmiset tulisi maksamaan nähdäkseen oikeaa ottelua.
Vapaaottelu-ura > Pancrase ja UFC

Masakatsu Funaki ja Minoru Suzuki perustivat pian Pancrase vapaaottelu promootion ja käyttivät showpainista tuttuja sääntöjä, kuten nyrkillä lyöminen naamaan oli kiellettyä, mutta avokämmenellä sallittua. Ensimmäinen tapahtuma Pancrase: Yes, We Are Hybrid Wrestlers 1 järjestettiin 21. syyskuuta 1993, jossa Shamrock kohtasi Funakin. Hän voitti ottelun käsitriangelikuristuksella kuuden minuutin jälkeen. Shamrock otteli myös seuraavissa kahdessa Pancrease tapahtumissa Pancrase: Yes, We Are Hybrid Wrestlers 2 ja Pancrase: Yes, We Are Hybrid Wrestlers 3 loka- ja marraskuussa 1993. Shamrock kohtasi toisessa tapahtumassa Yoshiki Takahashi, jonka hän voitti kantapäälukolla 12 minuutin jälkeen. Kolmannessa ottelussaan Shamrock voitti Takaku Fuken kuristuksella 44 sekunnin jälkeen.
Marraskuussa 1993 Shamrock palasi takaisin Yhdysvaltoihin osallistuakseen UFC 1 -turnaukseen. Kahdeksasta ottelijasta koostunut turnaus käytiin yhtenä päivänä. Shamrock kohtasi avauskierroksella Patrick Smithin, jonka hän voitti kantapäälukolla reilun minuutin jälkeen. Toisella kierroksella Shamrock kohtasi Royce Gracien, jolle hän hävisi 57 sekunnin jälkeen kuristuksella. Se oli samalla hänen uransa ensimmäinen tappio.
Shamrock palasi turnauksen jälkeen Japaniin ja Pancreasiin. Hän voitti välittömästi joulukuussa 1993 käydyn ottelun Andre Van Den Oetelaaria vastaan kantapäälukolla minuutin jälkeen. Tammikuussa 1994 Shamrock kohtasi Minoru Suzukin, jolle hän kärsi uransa toisen tappion polvilukolla. Shamrock otteli voittokkaasti Ryushi Yanagisawaa vastaan, jonka jälkeen hän otteli heinäkuussa 1994 Matt Humea ja Bas Ruttenia vastaan. Humen Shamrock voitti kimuralla viiden minuutin jälkeen. Sitä vastoin Ruttenin Shamrock voitti kuristuksella 16 minuutin jälkeen. Hän otteli uudelleen uransa ensimmäistä vastustajaansa Masakatsu Funakia vastaan syyskuussa 1994. Tällä kertaa Shamrock hävisi kuristuksella kahden minuutin jälkeen.
Shamrock osallistui toistamiseen UFC-turnaukseen, UFC 3:een 9. syyskuuta 1994. Avauskierroksella hän voitti Christophe Leiningerin teknisellä tyrmäyksellä. Toisella kierroksella Shamrock kohtasi Felix Mitchellin, jonka hän voitti kuristuksella myös neljän minuutin jälkeen. Voiton myötä Shamrock eteni loppuotteluun saakka, mutta jättäytyi pois vedoten polvivammaan, sekä kuultuaan Royce Gracien jätettyä turnauksen kesken.
Saavutukset

Pancrase
King of Pancrase (avoin luokka; ensimmäinen mestari, puolusti kerran)
Avoin King of Pancrase (avoin luokka; kerran)
Ultimate Fighting Championship
UFC Superfight mestaruus (ensimmäinen mestari, puolusti kahdesti)
Pitkäkestoisin ottelu UFC historiassa: 36 minuuttia (UFC 5)
UFC Hall of Famen jäsen
UFC 3 -turnauksen finalisti
Ainut UFC Superfight mestaruutta puolustanut ottelija
Ensimmäinen ottelija, joka on puolustanut UFC-mestaruutta
World Mixed Martial Arts Association
WMMAA Heavyweight Championship (ensimmäinen mestari)